Ugod Község Önkormányzat Képviselő-testületének

9/2009./IX.1./ rendelete

a szennyvíz beruházás során keletkezett érdekeltségi hozzájárulás megfizetéséről

Ugod Önkormányzat Képviselő-testülete a szennyvíz beruházás során keletkezett érdekeltségi hozzájárulás megfizetéséről a helyi önkormányzatokról szóló 1990. évi tv. 16. §. alapján az alábbi rendeletet alkotja:

1. §.

A rendelet hatálya

A rendelet hatálya kiterjed Ugod község közigazgatási területén lakáscélú épülettel rendelkező közműfejlesztési hozzájárulást lakástakarék-pénztári szerződéssel megfizetett magyar állampolgárságú természetes személyekre. A lakástakarék-pénztári szerződések célja az Ugod-Csót-Béb Beruházó Víziközmű Társulat által megállapított érdekeltségi hozzájárulás megfizetése volt.

2. §.

Érdekeltségi hozzájárulás megfizetése

/1/ Az 1. §-ban megjelölt személyek érdekeltségi hozzájárulásának összegét a képviselő-testület 267 eFt-ban határozza meg.
/2/ Az /1/ bekezdésben megjelölt összeg feletti megtakarítással rendelkező jogosult részére (1. §-ban meghatározott személy) történő kifizetésre a képviselő-testület felhatalmazza a polgármestert.

3. §.

Záró rendelkezések

E rendelet kihirdetésének napján lép hatályba. Kihirdetéséről a körjegyző gondoskodik.
4. §.

Jogharmonizációs záradék

E rendelet a Magyar Köztársaság és az Európai Közösségek és azok tagállamai között társulás létesítéséről szóló, Brüsszelben, 1991. december 16-án aláirt Európai Megállapodás tárgykörében, a megállapodást kihirdető 1994. évi I. törvény 3. §-ával összhangban az Európai Közösségeknek a jogszabályaival összeegyeztethető szabályozást tartalmaz.
Ugod, 2009. június 15.


Vörös Tibor sk.
Horváth Mária sk.


polgármester
körjegyző

Kihirdetve: 2009. szeptember 1.


Horváth Mária sk.

körjegyző
Közműfejlesztési hozzájárulás elszámolásának menete
1. Helyi rendeletalkotás a 267 eFt feletti érdekeltségi hozzájárulás (388 eFt volt az előző) eltörléséről.

2. A 267 eFt összegű lejárt ltp-s szerződések, amelyek az érdekeltségi hozzájárulások egyben a közműfejlesztési hozzájárulás leigénylése az Államkincstáron keresztül.

3. Az érdekeltségi hozzájárulás kifizetése és beszedése.

a) minden érintett részére kifizetési bizonylattal

b) testületi határozat, hogy a lakosság hozzájárulhat a több évig tartó járdaépítéshez, amelynek különbözetét az önkormányzat finanszírozza

c) további pénztárbizonylaton az érintettek befizetik az általuk felvett közműfejlesztési hozzájárulást
